G.M. Anderson

Gilbert M. «Broncho Billy» Anderson (født Max Aaronson; 1880–1971) var en amerikansk skuespiller, manusforfatter, filmregissør og filmprodusent av jødisk herkomst. Han var den første cowboystjernen innen westernfilmer.

Liv og virke
 Bakgrunn
Han var sjette barn av Henry og Esther (Ash) Aronson, begge fra New York.Aronson in the United States Federal Census, Pulaski County, 1880, Enumeration District 143, p. 303.http://encyclopediaofarkansas.net/encyclopedia/entry-detail.aspx?entryID=534 Familien var jødisk, farens foreldre var emigrert til USA fra Preussen og moren fra Russland. Familien flyttet til Pine Bluff da hanm var tre år gammel. Han bodde der til han var åtte år, og så flyttet familien til St. Louis.

Karriere
Da han var 18 år flyttet han til New York og opptrådte i vaudeville og på teater, og virket samtidig som modell og avisselger I 1903 møtte han Edwin S. Porter, som gav han jobber som skuespiller og skriptmedarbeider.Corneau, Ernest N. The Hall of Fame of Western Film Stars. Christopher Publishing House, 1969, p. 23.Katz, Ephraim. The Film Encyclopedia, 5th Ed. New York City: Harper Collins, 2005. pp. 35-36.

Anderson debuterte som filmskuespiller i filmene The Messenger Boy's Mistake og The Great Train Robbery i 1903. I 1907 grunnla han sammen med George Kirke Spoor deres eget filmstudio som de kalte Essanay Studios som ble ett av de dominerende filmselskapene på begynnelsen av 1900-tallet. Anderson spilte inn over 300 kortfilmer for dette studioet og han fikk en enorm popularitet.

I 1916 var Anderson lei skuespilleryrket og han solgte sitt eierskap i Essanay Studios og pensjonerte seg fra skuespillyrket. Han returnerte til New York og kjøpte Longacre Theatre og produserte skuespill for dem men uten noen varig suksess. Han gjorde et kort comeback som produsent med en rekke kortfilmer i 1918 og 1919. Men flere konflikter med i studioet førte til at han trakk seg tilbake igjen som skuespiller og produsent etter 1920.

Anderson ble æret i 1998 med bildet av ham på et amerikansk frimerke. I 2002 ble han innsatt i Western Performers Hall of Fame ved National Cowboy & Western Heritage Museum i Oklahoma. Anderson ble også tildelt en stjerne på Hollywood Walk of Fame ved 1651 Vine Street i Hollywood.

 Filmografi 
 1922 - Mud and Sand
 1921 - The Lucky Dog
 1919 - The Son-of-a-Gun
 1917 - Vera, the Medium
 1915 - His Regeneration
 1915 - Amerikanerhelten
 1915 - Chaplin som bokser
 1911 - Across the Plains
 1911 - Alkali Ike’s Auto
 1909 - Mr. Flip
 1906 - The Female Highwayman
 1905 - The Train Wreckers

 Referanser

 Eksterne lenker 


Kategori:Filmregissører fra USA
Kategori:Skuespillere fra USA
Kategori:Filmprodusenter fra USA
Kategori:Manusforfattere fra USA
Kategori:Personer fra St. Louis
Kategori:Personer fra Jefferson County i Arkansas
Kategori:Personer fra Little Rock